а́ще хра́мъ єя̀, илѝ изво́литъ настоя́тель соверши́ти всено́щное бдѣ́ніе, и пое́тъ слу́жбу єя̀ си́це: ма́лѣй вече́рни стіхи̂ры самогла́сны, гла́съ а҃, на д҃: вы́шнихъ прс̑то́лѣхъ почива́яй єди́нъ бг҃ъ, превы́ше земны́хъ пода́лъ є́сть ви́дѣти своему̀ уго́днику, пребж҃е́ственнѣи ру́цѣ моле́бнѡ простира́ющу, ѡ гра́дѣ и ѡ лю́дехъ моля́щуюся тебѐ влд̑чце: покры́й и ны́нѣ, гпс̑жѐ, на́съ, ѡмофо́ромъ млс̑ти твоея̀